Ismét használni fogják Pompeji ódon csatornarendszerét
2020. február 10.
A Pompeji alatt 2300 éve kiépített csatornarendszer vezeti el ismét a régészeti lelőhelyre lehullott esővizet a tengerbe.
A 457 méter hosszú alagút- és csatornahálózatot három szakaszban építették a i.e. 3. század végén, 2. század elején az esővíz tengerbe vezetésére az ókori szamniták, akik a rómaiak előtt éltek ott. Majd a i.e. első században a rómaiak híres mérnöki tudásukkal korszerűsítették a rendszert, amely még mai is tökéletes állapotban van.
Az alagútrendszerben talált leletek szerint a csatornahálózat utolsó szakaszát évekkel a Vezúv 79-ben történt végzetes kitörése előtt építették. A vulkánkitörés okozta a város pusztulását.
Több tudóscsoport mérte fel 2018 óta az állapotát, hogy megállapítsák, képes-e még az esővíz elvezetésére és helyreállításának tervét azóta elfogadták.
A csatornarendszer a pompeji Fórumtól vezet a Via Marina alatt a császári villáig.
Az alagutak feltárásának programja része a régészeti parkban folyó munkálatoknak, amelyek célja, hogy szélesítsük a lelőhely alapos megismerését, ami létfontosságú a megőrzés érdekében tett mindenféle beavatkozáshoz.
Pompeji régészeti területét az UNESCO 1997-ben vette fel a világörökségi helyszínek közé. Évente több mint 3 millióan látogatnak Pompejibe, amely a második leglátogatottabb olaszországi műemlék a Colosseum után.
Népszerű
- Aktuális információk az utazási korlátozásokról
- A festői zalai erdőket szeli át a kerékpárút
- Bastille nap: A Bastille lerombolása az önkényuralom végét jelentette
- Ausztria 10 legszebb alpesi útja
- Burgenland fürdőtavai: Mind tiszták, kiválóak csobbanásra
- Félelmetes újdonsággal nyílt meg újra Ausztria legszebb szurdoka
- A forgalom se se zavarta a vaddisznó családot Róma utcáin
- A 10 legszebb olasz strand
- Őszi nap-éj egyenlőség: Gyönyörű a naplemente Salgó várából
- Látványos farsangi szokások Ausztriában